เหลือเชื่อ!!หุ้นหายตกใจ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 15 มี.ค. 2554
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 15 มี.ค. 2554
...ตลาดหุ้นเอเชียมีทั้งขึ้นลงคละกัน ไม่ได้สำแดงเดช “แผ่นดินไหวสึนามิ” ที่ญี่ปุ่นเท่าไร ยกเว้นตลาดหุ้นญี่ปุ่นรับผลกระทบเต็มๆ ร่วง 633 จุด หรือ 6.18% 
...ขณะที่หุ้นไทยวิ่งบวกสวน (ความรู้สึก) ปิดสูงสุดของวัน 1,022.89 จุด พุ่ง 15.83 จุด มูลค่าซื้อขาย 31,822 ล้านบาท 
...ต่างชาติซื้อหนัก 3,277 ล้านบาท สถาบันซื้อ 3,183 ล้านบาท 
...หุ้นไทยออยล์ (TOP) วิ่งกระฉูดรับเต็มๆ ค่าการกลั่นที่เพิ่มขึ้นหลังจากโรงกลั่นหลายแห่งในญี่ปุ่นปิดทำการ 
...ตลาดหุ้นไทยวันนี้มีสิทธิอ่อนตัวจากแรงขายทำกำไร และหุ้น ปตท. (PTT) แขวน XD (คนซื้อไม่ได้ปันผล 5.50 บาท) วันแรก
...“สุวิทย์ มโนมัยยานนท์” บิ๊ก “โตโยไทย คอร์ปอเรชั่น” (TTCL) เป็นงาน นอกจากแจ้งไม่ได้รับผลกระทบแล้ว ยังเปิดตัวพร้อมรับงานซ่อมแซมโรงกลั่นปิโตรเคมี 
...ศุภาลัย (SPALI) แจกปันผล 30 สตางค์/หุ้น เท่ากับ 2.77%
...“ชาลอต โทณวณิก” นักสร้างภาพลักษณ์จากแบงก์สู่ธุรกิจสื่อ ตอนนี้ข้ามห้วยมาธุรกิจน้ำเมา กำลังจะเปิดตัวอย่างเป็นทางการในตำแหน่งรองเอ็มดี “ไทยเบฟเวอเรจ” รับผิดชอบงานถนัดปรับภาพลักษณ์สินค้าให้เบียร์ช้าง 
...“จรัมพร โชติกเสถียร” เอ็มดีตลาดหุ้นไทย หวุดหวิดกับแผ่นดินไหวญี่ปุ่น กลับมาถึงไทยแล้ว ยังอดเป็นห่วงเป็นใยแสดงความเสียใจกับญี่ปุ่นต่อมหันตภัยร้ายแรงที่สุดครั้งหนึ่งของโลก